Slujbele de astăzi din bisericile brașovene s-au transformat în promovarea referendumului care va avea loc weekendul viitor. În mai multe biserici ortodoxe din Brașov, slujba a fost întreruptă de preoți pentru a li se explica enoriașilor de ce ar trebui să participe la referendumul pentru redefinirea familiei și de ce trebuie „neapărat să votați da”. „Dacă nu votați Da la referendum îl veâi mânia pe Dumnezeu, pentru că îl veți trăda, așa cum Iuda l-a trădat pe Iisus”, au început preoții să promoveze evenimentul de săptămâna viitoare. „Ne-a ținut slujba, după care a început să ne spună de ce să votăm Da la referendum, de ce doi bărbați nu pot să crească un copil, pentru că acel copil are nevoie și de îmbrățișarea mamei și de cea a tatălui”, ne-a relatat o cititoare.

În plus, la ieșirea din biserică li s-a împărțit enoriașilor o mulțime de tipizate și afișe prin care se proclamau adevărurile despre referendum în așa fel încât aceștia să nu se lase „manipulați” de „Satana”.

Distribuie articolul: Facebook

Twitter

Email

Listare

